Alexis Hellmer

Alexis Hellmer est linguae Latinae studiosus, natione Mexicanus, qui Studium Angelopolitanum in urbe Angelopoli Mexicanorum anno 2012 condidit.Commentarii periodici per rete divulgati quibus index The Wall Street International Magazine. Linguam et litteras Latinas necnon Graecas in Publica Academia Angelopolitana profitetur.

Professor Hellmer Aloisii Miragliae apud Vivarium Novum discipulus fuit ab anno 2007 ad annum 2008. Ab anno autem 2009 ad annum 2012, Latinas litteras antiquiores in eodem instituto Latine tradebat.

Sunt qui Alexin Hellmer in numerum eorum qui optime Latine loquuntur referant.Sedes retialis cui index Reddit. Anno 2008, operam dedit ad ordinandum conventum Litterarum Vis in Hungaria habitum, in quo etiam scholas moderatus est. Interfuit praeterea et acroases habuit Latinas in conventu Monumenta Viaeque (2010) et in conventu Alea Fati (2011), qui quidem conventus Romae in aedibus Vivarii Novi agitati sunt. Annis vero 2015 et 2016, munere repetitoris functus est tam apud Rusticationem Virginianam,Sedes retialis SALVI. quam apud Conventiculum Bostoniense. Porro, invitatus est a curatoribus Instituti Paideia, instituti Neoeboracensis, ut acroasin Latine haberet necnon scholas quasdam Latine recitaret mense Februario anni 2017 inter Living Latin in New York city, conventum annuum.Sedes retialis Paideiae.Nuntii televisifici societatis Mexicanae cui nomen TV Azteca apud Youtube.

Latinitas viva

Notae

Nexus externi
Alexis Hellmer apud academia.edu
Academicae commentationis de Mureto atque Ruhnkenio specimen
Symbola de Latinitate ecclesiastica
Orbergii encomium
Fabulae Orbergianae in usum discipulorum scriptae

Categoria:Incolae Civitatis Pueblae
Categoria:Professores linguae Latinae